**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.11.2023, ora 08.00 – 09.11.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 09.11.2023, ora 07.00**

**RÂURI**

**Debitele au fost relativ staționare,** exceptând cursurile inferioare ale râurilor: Vişeu, Iza, Tur, Someş, Crasna, Mureş, Bega, Timiş, Moravița, Nera şi Cerna, unde au fost în creştere prin propagare.

Pe râurile din bazinele Crişurilor, debitele au fost în uşoară scădere.

Creșteri de niveluri și debite, s-au înregistrat și pe unele râuri mici din nord-vestul țării, ca urmare a precipitațiilor căzute în interval şi propagării.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Vişeu, Iza, Someşul Mare, Crișul Repede, Bârzava, bazinul superior al Bistriței și mai mici (sub 30%) pe râurile din bazinele hidrografice: Cerna, Tazlău, Rm. Sărat, Bârlad, Jijia și pe afluenții din bazinul inferior al Jiului, pe unii afluenți din bazinul inferior al Oltului și pe unele râuri din Dobrogea.

Nivelurile pe râuri la stațiile hidrometrice se vor situa **sub COTELE DE ATENȚIE.**

**Debitele vor fi în general staționare,** exceptând cursul inferior al Mureşului, unde vor fi în creştere prin propagare şi râurile din bazinele Crişurilor, unde vor fi în uşoară scădere.

Sunt posibile creșteri de niveluri și debite pe unele râuri mici din zonele de deal și munte, datorită precipitațiilor, slabe cantitativ, prognozate.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 08.11.2023 – 09.11.2023 **a fost în creştere,** având valoarea **de** **5300 m3/s**, peste media multianuală a lunii **noiembrie (4650 m3/s).**

În aval de Porţile de Fier debitele au fost în creștere.

**Debitul la intrarea în ţară (secţiunea Baziaş) va fi în creştere (5500 m3/s).**

În aval de Porțile de Fier debitele vor fi în creştere.

**2.** **Situația meteorologică în intervalul 08.11.2023, ora 09.00 – 09.11.2023, ora 06.00**

**ÎN ŢARĂ**

**Valorile termice diurne au scăzut** față de cele din ziua precedentă în cea mai mare parte a țării, astfel că, în vest, centru și sud-vest au devenit apropiate de mediile climatologice, dar în restul teritoriului s-au situat în continuare peste normele datei, cu abateri de 5 până la 10 grade. Cerul a fost variabil la începutul intervalului în extremitatea estică a teritoriului și mai mult noros în rest și a plouat în Maramureș, Transilvania, Oltenia, Dobrogea, local în Moldova, Muntenia și pe arii restrânse în Banat și Crișana. La munte, la altitudini de peste 1300 m, precipitațiile au fost și sub formă de lapoviță și ninsoare și s-a depus strat de zăpadă de până la 4 cm în nordul Carpaților Orientali. Au fost și averse, în nord-vest și centru s-au semnalat descărcări electrice, iar cantitățile de apă au depășit izolat 15...20 l/mp.

Noaptea cerul s-a degajat în vest, sud și parțial în centru, iar aria ploilor s-a restrâns spre est și nord-est. Vântul a suflat slab și moderat, cu intensificări pe crestele montane, unde rafalele au depășit 60...80 km/h, dar local și temporar și în zonele joase de relief, cu viteze în general de 45...55 km/h. Temperaturile maxime s-au situat între 9 grade la Dumbrăvița de Codru și Toplița și 23 de grade la Mangalia, iar la ora 6 valorile termice, în scădere în toate regiunile, se încadrau între -3 grade la Apa Neagră și 11 grade la Gura Portiței. Mai ales dimineața, pe alocuri s-a format ceață.

**OBSERVAȚII:** *de ieri de la ora 06 au fost în vigoare 4 atenționări cod galben pentru fenomene meteorologice periculoase imediate, 3 emise de SRPV Sibiu și 1 emisă de către CNPM pentru Muntenia.*

**LA BUCUREŞTI**

**Vremea s-a răcit față de ziua precedentă,** însă valorile termice diurne s-au situat în continuare ușor peste cele normale pentru această dată. Ziua cerul a fost mai mult noros și temporar a plouat slab, dar apoi s-a degajat treptat. Vântul a suflat slab și moderat. Temperatura maximă a fost de 15 grade la Filaret și 16 grade la Afumați și Băneasa, iar la ora 6 se înregistrau valori termice mai scăzute decât în intervalul anterior, de 1 grad la Băneasa și 5 grade la Afumați și Filaret.

 **3. Prognoza meteorologică în intervalul 09.11.2023, ora 09.00 – 10.11.2023, ora 09.009**

**ÎN ŢARĂ**

**Vremea se va răci** **în sud-estul și centrul țării**. Cerul va fi variabil, mai mult senin noaptea, dar cu înnorări și izolat ploi slabe pe parcursul zilei în zona Carpaților Orientali. La altitudini mari precipitațiile vor fi sub formă de lapoviță și ninsoare. Vântul va sufla slab și moderat, cu unele intensificări la munte și pe litoral. Temperaturile maxime se vor încadra în general între 8 și 16 grade, iar cele minime, mai coborâte decât în noaptea precedentă, între -8 grade în depresiunile din estul Transilvaniei și 10 grade pe litoral. Pe alocuri se va forma ceață.

**LA BUCUREŞTI**

**Vremea va continua să se răcească.** Temperatura maximă se va situa în jurul valorii de 15 grade, iar cea minimă va fi de 3...4 grade, mai coborâtă în zona preorășenească spre 1 grad. Cerul va fi variabil, mai mult senin noaptea, iar vântul va sufla slab până la moderat.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 07.11.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 07.11.2023 – 08.11.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**Notă:**

**ABA Arges-Vedea** informeaza in data de 08 noiembrie 2023, personalul de tură al barajului Pecineagu va încerca identificarea incidentului și repunerea sub tensiune a liniei electrice, urmare a vijeliei din partea de nord a județului, din noaptea de 01 noiembrie 2023 – ora 01.00, cand a fost întreruptă alimentarea cu energie electrică pe LEA Rucăr – Pecineagu, jud Arges, intrând în funcțiune grupul electrogen. În data de 04 noiembrie 2023 – ora 16.00, au fost schimbați mai mulți izolatori și a fost repusă sub tensiune linia electrică, dar la ora 16.30 aceasta a picat din nou. Se va reveni.

**DIRECȚIA COMUNICARE**